Diari Oficial de la Generalitat Valenciana


Sumari del DOGV 9543, del 28-02-2023 (2023/2011)

Extracte de la Resolució de 20 de gener de 2023, del vicerector d'Internacionalització i Multilingüisme de la Universitat de València, per la qual es convoquen les beques Mainz 2023 per a l'alumnat de la Universitat de València.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9543

Data del DOGV
:   28-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2011


Data del document
:   08-02-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 20 de gener de 2023, del vicerector d'Internacionalització i Multilingüisme de la Universitat de València, per la qual es convoquen les beques Mainz 2023 per a l'alumnat de la Universitat de València. [2023/2011]  
BDNS (identif.): 677850.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/677850).   
  
Primer. Beneficiaris  
Podran ser persones beneficiàries d'una plaça corresponent a les modalitats mencionades al punt 2 d'aquest annex, l'estudiantat de la Universitat de València que complisca els següents requisits el dia de finalització del termini de presentació de sol·licituds:  
Modalitat u:  
a) Estar matriculada o matriculat en estudis de grau en Llengües Modernes, en la Universitat de València.  
b) Acreditar un nivell d'idioma B2 en alemany, mitjançant certificat emès per algun dels centres reconeguts segons la Taula d'Equivalències d'Acreditació de Llengües. Entre aquests certificats s'inclouen els emesos per la Facultat de Filologia, Traducció i Comunicació de la Universitat de València.  
Modalitat dos:  
a) Estar matriculat en les titulacions de Medicina o d'Odontologia en la Universitat de València, o en el cas de l'estudiantat de Medicina, al final del curs acadèmic 2021/2022:  
- Haver superat 1r i 2n curs.  
- Haver aprovat l'assignatura de 3r curs: 34088 Patologia General i Semiologia i no tindre més de 13 crèdits pendents del 3r curs, o en el cas de l'estudiantat d'Odontologia, al final del curs acadèmic 2021/2022:  
  
- Haver superat 1r i 2n curs.  
b) Acreditar un nivell d'idioma B2 en alemany, mitjançant certificat emès per algun dels centres reconeguts segons la Taula d'equivalències d'acreditació de llengües. Entre aquests certificats s'inclouen els emesos per la Facultat de Filologia, Traducció i Comunicació de la Universitat de València.  
  
Segon. Objecte  
El Vicerector d'Internacionalització i Multilingüisme de la Universitat de València convoca dues modalitats de beques Mainz 2023 per a l'estudiantat de la UV. D'una banda, per a la realització de cursos d'estiu de llengua alemanya i, d'altra banda, de pràctiques en hospital i en clínica odontològica en la Johannes Gutenberg Universität de Mainz.  
  
  
Tercer. Bases reguladores  
Es contenen en l'annex I de la convocatòria (https://links.uv.es/JC64Vch) i es publiquen en el tauler d'anuncis de la Universitat de València https://webges.uv.es/uvTaeWeb/.   
  
Quarta. Quantia  
L'import de la beca per a les persones adjudicatàries comprendrà:  
Modalitat u:  
a) Les despeses de viatge, amb un límit de 600 euros per persona beneficiària, que seran a càrrec de la Universitat de València, subvencionades d'acord amb el Reglament d'execució pressupostària de la Universitat de València i a les instruccions especificades en el nomenament.  
b) L'import de la matrícula en el curs de llengua, l'allotjament i la manutenció durant l'estada a Mainz, a càrrec de la Johannes Gutenberg-Universität Mainz que seran finançats per aquesta institució.  
Modalitat dos:  
a) La cobertura d'una assegurança d'assistència en viatge que inclourà la responsabilitat civil de les pràctiques, defunció, accidents i despeses mèdiques per malaltia i les despeses de viatge, amb un límit de 600 euros per persona beneficiària que seran a càrrec de la Universitat de València, subvencionades d'acord amb el Reglament d'execució.  
  
  
b) L'allotjament i la manutenció durant l'estada a Mainz a càrrec de la Johannes Gutenberg-Universität Mainz, que seran finançats per aquesta institució.  
L'import previst en aquesta convocatòria que serà finançat per la Universitat de València ascendeix a un total de 10.000 euros.  
  
Cinqué. Termini de presentació de sol·licituds  
El termini de presentació de les sol·licituds serà de deu dies hàbils, comptats des de la publicació de la convocatòria o del seu extracte en el DOGV.  
  
Sisé. Altres dades  
Les persones interessades presentaran la seua sol·licitud a través del formulari en línia ENTREU (Entorn de Tramitació Electrònica de la Universitat de València): https://webges.uv.es/uvEntreuWeb/.   
La sol·licitud haurà d'anar acompanyada de la següent documentació:  
- Document acreditatiu del coneixement d'idioma alemany, mitjançant certificat emès per algun dels centres reconeguts segons la taula d'equivalències (annex II). Entre aquests certificats s'inclouen els emesos per la Facultat de Filologia, Traducció i Comunicació de la Universitat de València.  
  
València, 8 de febrer de 2023.- El vicerector d'Internacionalització i Multilingüisme (p. d. DOGV 30.05.2022): Carlos Cecilio Padilla Carmona.